

 **ПРОФЕСИОНАЛНА ГИМНАЗИЯ ПО ХРАНИТЕЛНИ ТЕХНОЛОГИИ И ТЕХНИКА – ГР. ПЛОВДИВ**

гр. Пловдив 4003, бул. „Васил Априлов” № 156, Директор: 032/95-28-38, Секретар: 032/95-50-18,

e- mail:pghtt\_plov@pghtt.net, <http://pghtt.net/>



***Утвърдил:***

***инж. Людмила Ганчева***

***Директор на ПГХТТ гр. Пловдив***

Програма за превенция на ранно напускане на училище в Професионална гимназия по хранителни технологии и техника, гр. Пловдив

*Разработена на основание чл. 263 ал. 1 т. 8 от ЗПУО и приета на заседание на Педагогическия съвет с Протокол №16/ 14.09.2021 г. и утвърдена със заповед № РД-06-1867/ 14.09.2021 г. на директора на ПГХТТ.*

**І. ВЪВЕДЕНИЕ**

Преждевременното напускане на училище е значим социален и икономически проблем, който намалява възможностите за реализация в живота и на пазара на труда. Според Стратегията за намаляване дела на преждевременно напусналите образователната система причините за преждевременно напускане могат да бъдат разделени на: икономически ( безработица, ниски доходи ); социални ( родителска незаинтересованост, отрицателно въздействие на домашната среда, функционална неграмотност или ниско образование на родителите и т.н. ); образователни ( трудности в усвояването на учебното съдържание, негативни нагласи към образователния процес, причини, свързани със здравния статус и др.)

Програмата за превенция на ранното напускане на училище е част от училищната политика във връзка с прилагане на Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст, приет с ПМС № 100/08.06.2018 г., както и в други национални, областни, общински и училищни политики с такава насоченост.

 За целите на Програмата се прилагат определенията, дадени в Стратегията за намаляване дела на преждевременно напусналите образователната система. Като „преждевременно напуснали училище” се определят лицата между 18 и 24 години, завършили едва основно образование или по- ниска образователна степен и които вече не участват в никаква форма на образование или обучение. „Отпадане от училище” е отписването от училище на ученик до 18- годишна възраст преди завършване на последния гимназиален клас, ако лицето не е записано в друго училище.

Един от факторите за преждевременно напускане на образователната система налага въвеждането на единен Механизъм за противодействие на училищния тормоз, който има за цел да подпомогне училищата в усилията им за справяне с това явление. Превенцията и преодоляването на проблема изисква интегрирана политика и ангажираност на всички институции, свързани с образованието.

**II.** **АНАЛИЗ НА СЪСТОЯНИЕТО В ПГХТТ гр. Пловдив**

Отпадането от училище и/или преждевременното напускане на образователната система е институционален, социален, а също и педагогически проблем, чието преодоляване е обект на целенасочена училищна политика.

През учебната 2021/2022 година в Професионална гимназия по хранителни технологии и техника в дневна форма са обучавани 778 ученици. В училището няма ученици, които попадат в дефинираните по-долу групи:

* **преждевременно напуснали училище** (съгласно Препоръка на Съвета на Европейския съюз от 28 юни 2011 г.) – лица между 18 и 24 години, които напускат системата на образование и обучение след завършване на основно или по-ниско образование и които не участват в никаква форма на образование или обучение;
* **отпаднали от училище –** ученици до 18-годишна възраст, отписани от училище преди завършване на последния гимназиален клас, ако същите на са записани в друго училище.

Съпоставка на броя отсъствия по уважителни и неуважителни причини с предходната учебна година:

|  |  |  |
| --- | --- | --- |
| **Учебна година** | **Общ брой отсъствия** **по уважителни причини** | **Общ брой отсъствия****по неуважителни причини** |
| 2018/2019 | **60395** |  **3372** |
| 2019/2020 | **56515** |  **3130,5** |

|  |  |  |
| --- | --- | --- |
|  2020/2021 | **64712,5** |  **3979,5** |

1. Извинените отсъствия са направени по следните причини:
* здравословни, за които са представени съответните медицински документи;
* семейни, удостоверени със заявление от родител/настойник;
* за участие в извънкласни и извънучилищни дейности съгласно годишния план на училището и получени покани за включване в такива мероприятия.
1. Най-много отсъствия имат ученици в XII клас, които не са подлежащи на задължително обучение.
2. Сред основните причини за натрупване на отсъствия по неуважителни причини се открояват, както следва:
* *Липса на родителски контрол*

Родителите в част от случаите са недостатъчно заинтересовани от обучение и резултатите от обучението на детето си. Част от учениците са деца на т.н. мигриращи родители, които работят в чужбина, а децата им се отглеждат от баби и дядовци или са сами. Не на последно място е и обстоятелството, че ученици от гимназиален етап са от други населени места, живеят на квартира, което на практика означава, че спрямо тях не се упражнява системен родителски контрол.

* *Нежелание на ученика да учи*

Част от отсъстващите ученици нямат трудности в усвояването на учебния материал, а по-скоро са с ниска мотивация и са под влияние на външни фактори.

* *Наличие на социални фактори*

Част от учениците работят, за да си осигуряват средства.

* *Неефективни санкции на ученици*

Наложените санкции не са достатъчно ефективни, при липсата на родителска ангажираност.

***Предприети мерки от училището по превенция и ограничаване на отпадането:***

В изпълнение на училищната програма от страна на училището са предприети мерки, както следва:

* *Административни мерки и работа с институциите за превенция на отпадането:*
* Отразяване на движението на учениците, проследяване на преместването, писма от/до приемащите училища и общини по местата на преместване на учениците.
* Наложени санкции от ПС за отсъствия по неуважителни причини - 40 ученици.
* Подаване на информация за ученици, допуснали повече от 5 отсъствия по неуважителни причини – за 11 ученици.
* Търсене на съдействие от кметове по места за установяване на контакт с родителите по местоживеене и обсъждане на мерки и действия за коригиране поведението на ученика – 3 писма.
* Контрол на редовността на воденето и отчитането на отсъствията на учениците от учители и класни ръководители, коректно отразяване на отсъствията на учениците в училищната документация – 5 проверки.
* *Възпитателни мерки за превенция на отпадането.*
* Работа с учениците
* Предприемане на индивидуални мерки и дейности за превенция на ученици в риск на ниво училище.
* Индивидуална и допълнителна работа с учениците с отсъствия – консултации, беседи, възлагане на персонални задачи, стимулиране на положителни постъпки и изяви.
* Включване на учениците в риск от отпадане в извънкласни и извънучилищни дейности – участие в училищни празници, организиране на спортни празници и състезания.
* Установяване на диалог училище – институции, имащи отношение към проблема и провеждане на съвместни инициативи с МКБППМН, инспектори от ДПС-МВР.
* Работа с родителите
* Запознаване на родителите с нормативните актове и училищни документи (ПДУ, мерки и др.), засягащи техните задължения и отговорности, както и дейности по превенция на ранното напускане на училище.
* Индивидуална работа с родители на застрашени от отпадане деца.

***II. ЦЕЛИ НА ПРОГРАМАТА***

1. Ограничаване отпадането от училище и намаляване дела на преждевременно напусналите образователната система чрез провеждане на целенасочена и ефективна училищна политика и координирани действия и мерки.
2. Осигуряване на институционална подкрепяща среда спрямо ученици в риск от отпадане чрез създаване на положителни нагласи към образователния процес, изграждане на мотивация за посещение на училище и участие в живота на училищната общност.

***III. ОЧАКВАНИ РЕЗУЛТАТИ***

1. Недопускане на ученици, отпаднали от училище или преждевременно напуснали образователната система.
2. Създадени условия и повишена мотивация за посещение на училище.
3. Подобряване на учебните резултати и осигуряване на своевременна и адекватна образователна подкрепа за развитието на учениците, включително на ученици от уязвими групи.

***IV. ИНДИКАТОРИ ЗА ИЗПЪЛНЕНИЕ***

1. Намаляване на отсъствията по уважителни и неуважителни причини с 5 % в сравнение с предходната учебна година:
* брой отсъствия в края на срока/учебната година;
* брой санкционирани ученици за отсъствия;
* брой ученици с 5 и повече отсъствия по неуважителни причини;
* брой ученици, положили изпити за определяне на срочна и/или годишна оценка по учебни предмети поради допуснати отсъствия
1. Подобряване на учебните постижения на застрашените ученици.
2. Брой ученици в риск от отпадане, включени в училищни дейности.
3. Брой родители, на които е оказана институционална подкрепа.

***V. ФИНАНСИРАНЕ ИЗПЪЛНЕНИЕТО НА ПРОГРАМАТА***

1. От бюджета на училището.
2. Целеви средства за осигуряване на:
* безплатен транспорт за пътуващите ученици ( при необходимост )
* стипендии – ученици след завършване на основно образование
1. От НП на МОН.
2. Проекти.

***VI. МЕРКИ И ПОЛИТИКИ ЗА ПРЕВЕНЦИЯ И ПОДКРЕПА НА УЧЕНИЦИТЕ. ОСИГУРЯВАНЕ НА ПОЗИТИВНА ОБРАЗОВАТЕЛНА СРЕДА***

|  |  |  |
| --- | --- | --- |
| **Дейности за реализиране на мерките и политиките** | **Изпълнител/и** | **Срок** |
| **1. ПРЕВЕНЦИЯ И ПОДКРЕПА НА УЧЕНИЦИТЕ. ОСИГУРЯВАНЕ НА ПОЗИТИВНА ОБРАЗОВАТЕЛНА СРЕДА** |
| 1.1. Приемане на политики и мерки за превенция на отпадането от училище в съответствие с Областната стратегия за ограничаване на отпадането от училище и намаляване дела на преждевременно напусналите образователната система в област Пловдив  | Директор  | При изготвяне и публикуване на Областна стратегия |
| 1.2. Формиране на училищни екипи за подкрепа на личностното развитие на ученици в риск съгласно разпоредбите на ЗПУО и Наредбата за приобщаващото образование. | Директор  | При необходимост през учебната година |
| 1.3. Прилагане на нови подходи в работата с родителите:- участие в дейността на обществения съвет;- алтернативни родителски срещи;- съвместни дейности – по паралелки;- индивидуална работа с родители на застрашени от отпадане деца. | Класни ръководители | През учебната година |
| 1.4. Включване в плана на класните ръководители на дейности за превенция на отпадане и работа с ученици в риск и техните родители. | Класни ръководители | Септември 2021 г. |
| 1.5. Включване на учениците в риск от отпадане в специфични училищни дейности:- за изява на творческия им потенциал – училищни празници, състезания, конкурси и др.; - инициативи, насочени към гражданско, екологично, патриотично възпитание; - свободен достъп до училищна спортна база;- за кариерно ориентиране и консултиране;- за превенция на рисковете и здравословни житейски избори. | Всички педагогически специалисти в ПГХТТ | През учебната година |
| 1.6. Създаване на подкрепяща среда за учениците със специални образователни потребности (СОП) и условия за приобщаващо образование за ученици в риск от отпадане:- изготвяне на индивидуални учебни програми и планове за подкрепа за личностното развитие на учениците в риск и с ниска мотивация;- консултиране и допълнителна работа;- целенасочена подготовка за НВО и ДЗИ;- недопускане на прояви на агресия и тормоз. | Учители от училището и РЦ за подкрепа на процеса на приобщаващото образование | През учебната година |
| **2. ИНСТИТУЦИОНАЛНИ ДЕЙНОСТИ** |
| 2.1. Повишаване на уменията на педагогическите специалисти за:- работа с ученици с различни обучителни затруднения; - успешно взаимодействие между училището и семейството. | Главни учители | Съгласно плана за квалификация |
| 2.2. Осигуряване на безплатен транспорт за ученици, които изпитват финансови затруднения при осигуряване на средства за транспорт.  | Главен счетоводител | При необходимост, след решение на ПС |
| 2.3. Изплащане на стипендии при условията и по реда на ПМС № 328/ 21.12.2017, изменение с Постановление № 20/ 01.02.2019г. за условията за получаване на стипендии от учениците след завършено основно образование. | счетоводител | През учебната година |
| 2.4. Консултиране на учениците в риск и родителите им относно възможностите за продължаване на обучението във форми, различни от дневна форма на обучение. | ЗДУД | През учебната година |
| 2.5. Ежемесечно подаване на информация в ИСРМ за ученици с 5 и повече отсъствия по неуважителни причини.  | Класни ръководители, Определено длъжностно лице за работа в ИСРМ | До 4-то число на месеца |
| 2.6. Ежемесечно подаване на информация за отсъствията на учениците чрез информационната система на МОН – модул „Отсъствия“. | Директор  | До 5-то число на месеца |
| 2.7. Обхват на учениците, подлежащи на задължително училищно обучение до 16-годишна възраст:- отразяване на движението на учениците;- проследяване на преместването, писма от/до приемащите училища и съответните общини. | ЗДУД  | Уч.2021/2022г. |
| 2.8. Контрол по спазване на задълженията на учителите по регистриране на отсъствията на учениците, посещаемостта на учебните часове и извънучебните дейности. | Директор  | Ежемесечно  |
| 2.9. Контрол по спазване на задълженията на класните ръководители за оформяне и отчитане на отсъствията на учениците. | Директор  | Ежемесечно  |
| 2.10. Извършване на своевременна оценка на риска от отпадане и адекватна реакция спрямо ученици, застрашени от отпадане. | Класни ръководители | През учебната година |
| 2.11. Уведомяване на институциите (Община, МКБППМН, Дирекция „Социално подпомагане“) за прилагане на законови лостове по отношение на родителите, които не осигуряват присъствието на децата си в училище. | Класни ръководители | При необходимост |
| 2.12. Работа с родителите, които не осигуряват присъствието на децата си в училище:- информиране и консултиране на родителите по изпълнение на задълженията за осигуряване присъствието на децата им в училище, отговорности и превенция; | ЗДУД,Класни ръководители, педагогически съветник | При необходимост |

**ІV. ПЛАН ЗА ИЗПЪЛНЕНИЕ НА ПРОГРАМАТА**

|  |
| --- |
| ***Осигуряване на позитивна образователна среда- училищен климат, атмосфера на взаимодействие******Разработване и изпълнение на политики в училището*** |
| **Дейности** | **Отговорник** | **Срок за изпълнение** | **Индикатори** |
| * Прилагане на специфични политики и мерки за превенция на ранното напускане на училище
 | ДиректорУчители | В хода на учебната година | Брой ученици в началото и в края на учебната година |
| * Съставяне на отчети и анализ на класните ръководители за проследяване на преместването и отсъствията на учениците
 | ДиректорЗаместник- директор Педагогически съветник | В хода на учебната година | Брой преместени ученици и брой извинени и неизвинени отсъствия |
| * Повишаване интереса на учениците към работата в екип чрез участие в училищни кампании и събития, отбелязване на важни дати
 | ДиректорЗаместник- директорПедагогически съветникУчители | В хода на учебната година | Брой кампании, чествания и брой участвали ученици |
| * Осъществяване на контрол за редовно и точно вписване на отсъствията на учениците в училищната документация
 | ДиректорЗаместник- директор | В хода на учебната година | Брой извършени проверки |
| * Провеждане на съвместни информационни кампании със специалисти за намаляване на риска от преждевременно напускане на училище и обмен на добри практики
 | ДиректорЗаместник- директорМестни организации | В хода на учебната година | Брой информационни кампании |
| * Дейности за намаляване на риска от преждевременно напускане на училище чрез участие в Национални програми и проекти
 | ДиректорПедагогически екипи | В хода на учебната година | Национални програми и проекти |
| * Организиране на разнообразни извънкласни и извънучилищни дейности
 | ДиректорПедагогически екипи | В хода на учебната година | Брой обхванати ученици и видове извънкласни и извънучилищни дейности |
| * Осъществяване на контрол върху работата на класните ръководители по превенция на ранното напускане на училище
 | ДиректорЗаместник- директор | В хода на учебната година | Брой проведени разговори с родители.Планирани в годишния тематичен план часове за превенция. |
| ***Повишаване качеството на образование като предпоставка за развитие на личността и предотвратяване на преждевременното напускане на училище*** |
| * Квалификация на педагогическите специалисти, насочена към идентифициране и справяне със случаите на риск от преждевременно напускане на училище
 | Директор | В хода на учебната година | Брой педагогически специалисти преминали обучение  |
| * Обмен на добри практики в училище
 | Директорглавни учители методични обединения | В хода на учебната година | Брой на проведените дейности  |
| * По-голяма атрактивност на преподавания материал чрез електронни уроци, интерактивни методи, онагледяване, практическа насоченост и др.
 | ДиректорЗаместник- директор | В хода на учебната година | Брой тематични проверки, квалификационни форми, неизвинени отсъствия |
| * Планиране и реализиране на обучение, което е ориентирано към потребностите на всеки ученик.
 | ДиректорЗаместник- директор Учители | В хода на учебната година | Брой участия в извънкласни дейности |
| * Изграждане на сътрудничество между бизнес организациите и ПГХТТ за практическа реализация на завършилите и придобили професия
 | ДиректорУчители по професионална подготовкаБизнес- организации | В хода на учебната година | Брой проведени практики  |
| * Анализ на движението на учениците и причини за напускането им.
 | Директор | В хода на учебната година | Брой напуснали ученици и причини |
| ***Достъп до качествено образование за деца и ученици със специални образователни потребности*** |
| * Развитие капацитета на учителите за работа с учениците със СОП
 | Директор | В хода на учебната година | Брой учители преминали квалификация |
| * Подобряване на възможностите за обучение на деца със СОП в риск от отпадане: осигуряване на допълнителна подкрепа на децата и учениците със СОП от специалистите.
 | Директор | В хода на учебната година | Брой назначени специалисти |
| ***Повишаване участието и ангажираността на родителите*** |
| * Утвърждаване на добри практики за включване на родителите и местната общност в мерки за предотвратяване на преждевременното напускане на училище
 | ДиректорПедагогически съветник | В хода на учебната година | Брой реализирани мероприятия |
| * Грижи за предотвратяване на ранните бракове и ранни раждания - провеждане на беседи с подрастващите за начина на предпазване от ранна бременност, за опасностите, които крие ранната бременност за майката и бебето, за риска от раждане на деца с вродени аномалии, наследствени болести
 | ДиректорПедагогически съветникУчители по биология и здравно образование | В хода на учебната година | Брой реализирани мероприятия |
| * Провеждане на родителски срещи чрез прилагане на интерактивни методи
 | ДиректорПедагогически съветник | В хода на учебната година | Брой проведени родителски срещи по нетрадиционен начин |
| * Интензифициране на взаимодействието между родителското настоятелство и ръководството и цялостната педагогическа колегия
 | Педагогическа колегияУчилищно настоятелство | В хода на учебната година | Брой реализирани инициативи |
| ***Утвърждаване на индивидуалното и групово наставничество*** |
| * Планиране на дейности в плана на класния ръководител, насочени към идентифициране на ученици в риск и към индивидуалното им консултиране
 | Класни ръководители | В хода на учебната година | Брой проведени беседи и/или инициативи |
| * Инициативи за подпомагане на ученици в риск от техни съученици
 | РъководствоПедагогически съветникКласни ръководители | В хода на учебната година | Брой реализирани инициативи |
| * Развитие на практиката ученик – наставник с привличане на ученици доброволци от горните класове за наставници
 | РъководствоПедагогически съветникКласни ръководители | В хода на учебната година | Брой инициативи |
| ***Кариерно ориентиране и консултиране*** |
| * Информационни кампании за популяризиране на ползата от придобиване на професионална квалификация като възможност за реализация при риск от преждевременно напускане на училище
 | ДиректорУчителиРодителиПредставители на бизнеса | В хода на учебната година | Брой кампании |
| ***Подпомагане на ученици, застрашени от преждевременно напускане на училище по финансови причини*** |
| * Подпомагане чрез осигуряване на финансова подкрепа под формата на транспортни карти и помощи
 | Директор | В хода на учебната година | Брой карти за пътуванеБрой отпуснати помощи |
| ***Създаване на подходящи условия за реинтегриране в образователната система на преждевременно напусналите*** |
| * Създаване на условия в ПГХТТ за придобиване на квалификация по професии на лица, отпаднали или преждевременно напуснали
 | ДиректорЗаместник- директор учебно- производствена дейностБизнес- организации | В хода на учебната година | Брой придобили квалификация по професия |
| * Увеличаване на възможностите за учене на работното място, с акцент върху разкриването на повече места за стажуване и чиракуване и мотивиране на местния бизнес за приемане на стажанти и чираци
 | ДиректорУчители по професионална подготовкаБизнес- организации | В хода на учебната година |  Брой разкрити работни места |

***Допълнителни пояснения***

Програмата е отворена за допълнения от членовете на педагогическата колегия и подлежи на актуализация.